На основу члана 37. Статута Града Ниша („Службени лист града Ниша" број 88/2008, 143/2016 и 18/2019),

 Скупштина Града Ниша на седници одржаној дана \_\_\_\_\_\_. године, донела је

**О Д Л У К У**

**О УСВАЈАЊУ АКЦИОНОГ ПЛАНА РАСЕЉАВАЊА ЗА ПОТРЕБЕ ИЗГРАДЊЕ ЖЕЛЕЗНИЧКЕ ОБИЛАЗНИЦЕ ОКО НИША**

 Члан 1.

 Усваја се Акциони план расељавања за потребе изградње железничке обилазнице око Ниша, који је сачинио Радни тим за израду акционог плана расељавања за потребе изградње железничке обилазнице око Ниша.

 Текст Акционог плана расељавања за потребе изградње железничке обилазнице око Ниша, саставни је део ове Одлуке.

 Члан 2.

 Град Ниш прихвата права и обавезе које проистичу из Акционог плана из члана 1. ове Одлуке, на начин и у новчаном износу који су утврђени истим.

 Члан 3.

 За реализацију ове Одлуке задужује се Градска управа града Ниша – Секретаријат за имовинско-правне послове и Секретаријат за финансије.

 Члан 4.

 За реализацију ове Одлуке у делу финансијских обавеза Града Ниша обезбедиће се средства у буџету Града Ниша.

Члан 5.

 Ову Одлуку објавити у „Службеном листу Града Ниша".

 Број:

 У Нишу, године

 **СКУПШТИНА ГРАДА НИША**

 Председник

 Мр Раде Рајковић

**О б р а з л о ж е њ е**

 У циљу реализације пројекта изградње железничке обилазнице око Ниша, Радни тим за израду акционог плана расељавања за потребе изградње железничке обилазнице око Града Ниша сачинио је Акциони план расељавања за потребе изградње железничке обилазнице око Ниша.

 Акционим планом утврђене су све потребне активности, као и права и обавезе свих учесника у поступку експропријације земљишта ради изградње железничке обилазнице око Града Ниша, укључујући и поступак расељавања лица из објеката-непокретности које се налазе на локацијама које су обухваћене поступком експропријације, а у складу са претходно утврђеним јавним интересом Владе Републике Србије.

 Како се ради о значајном инфраструктурном пројекту, чијом се реализацијом омогућава измештање дела постојеће железничке приге из ужег центра Града Ниша и изградња железничке обилазнице око Града Ниша, што је од посебног значаја за Град Ниш, као и за Републику Србију, имајући у виду саобраћајно-географски односно стратешки важан положај Града Ниша, целисходно је и економски оправдано приступање усвајању сачињеног Акционог плана расељавања за потребе изградње железничке обилазнице око Града Ниша.

 Усвајањем сачињеног Акционог плана, Град Ниш прихвата права и обавезе које проистичу из Акционог плана, на начин и у новчаном износу који су утврђени истим, тако што ће се средства за реализацију финансијских обавеза обезбедити у буџету Града Ниша, те се за реализацију ове Одлуке задужује Градска управа града Ниша –Секретаријат за имовинско-правне послове и Секретаријат за финансије.

 Имајући у виду напред наведено, израђен је нацрт одлуке као у диспозитиву.

ГРАДСКА УПРАВА ГРАДА НИША

Служба начелника Градске управе

Шеф Службе

Марија Андоновић